Алексей Апухтин
Любов

Превод от руски: Добромир Тонев, —

chitanka.info

Когато сиви дни-лентяи

течаха покрай мен без страст —

пристигна като буря тя и

от нея бях пометен аз.

Тя мене ме лиши от вяра

и пламенно ме вдъхнови,

дари ме с щастие без мяра

и със безброй сълзи, уви…

Тъй сухи, строги са словата,

с които тя ме унизи

и издевателства с тъгата

и искрените ми сълзи…

Понякога със думи топли

и с ласкав поглед тя от мен

прогонваше тъги и вопли

и аз живеех озарен!

Забравил всичко, аз живея

подвластен на една жена —

да я благословя не смея,

не мога да я прокълна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.